Priidu Aavik

Priidu Aavik (22. aprill 1905 Novgorod – 22. aprill 1991 Tallinn) oli eesti maalikunstnik. 

Elulugu
Priidu Aavik sündis kooliõpetaja Eduard Aaviku üheksalapselise pere viienda lapsena.Ester Šank. "Ühe näituse ümber". Ühistöö nr 33, 19. märts 1983. Lk 2 Isa töötas Novgorodi saksa kogukonna kooliõpetajana.

1914. aastal ta vallandati ning perekond kolis Tallinna. 1917. aastal koliti Hagerisse Maidla mõisa, kus Priidu läks Hageri kihelkonnakooli. 1918. aastal ema suri ja perekond lagunes, vanemad lapsed asusid tööle, nooremad jaotati sugulaste vahel. Priidu asus elama Kernu valda Haiba külla perekond Kruuside juurde. 17-aastaselt kolis ta Tallinna, kus töötas ja õppis Ants Laikmaa ateljeekoolis.Omakäeline elulugu. Kunstnike kirjad, vastused ankeedile. Maal A-P. EKMA.136.13.7/4-5 

1934 astus ta Kõrgemasse Kunstikooli Pallas, kus õppis Nikolai Triigi ja Ado Vabbe käe all kuni kooli lõpetamiseni 1938. Seejärel kolis ta Tallinna, kus asutas oma stuudio. 1939. aastal sõitis ta õpinguid jätkama Pariisi, kuid sõja puhkemisel oli sunnitud pöörduma tagasi.

1941. aasta suvel mobiliseeriti ta Punaarmeesse. Ta võttis osa lahingutest Tallinna ja Leningradi lähistel, hiljem viidi Jaroslavli, kus oli üks Jaroslavli eesti kunstnike kollektiivi ja Eesti Nõukogude Kunstnike Liidu asutajaid. 

Eestisse naasnult töötas ta aastatel 1944–1946 Tartu Riikliku Kunstiinstituudi direktori ajutise kohusetäitjana, 1945–1947 Eesti Nõukogude Kunstnike Liidu juhatuse esimehena ja 1947–1948 Tallinna Kunstifondi esimehena. Aastatel 1951–1953 oli ta Üleliidulise Põllumajandusnäituse Eesti paviljoni peakunstnik ja 1954–1962 Eesti NSV Rahvamajandusnäituse peakunstnik.

 Looming 
Tema loomingusse kuuluvad peamiselt ajaloo-, maastiku- ja olustikumaalid (enamasti kalurielu teemadel). Aastatel 1962–1965 tehtud Atlandi-reisi mõjul asendus senine jutustav laad vahetuma ja impulsiivsemaga:
1963 Fugle fjordishttps://www.muis.ee/museaalview/248255
1964 Laevad Nigeeria rannikulhttps://www.muis.ee/museaalview/2857957
1965 Triivpüük ulgumerelhttps://www.muis.ee/museaalview/248346
1967–1968 Traalhttps://www.muis.ee/museaalview/248588
Suviti armastas maalida Prangli rannakalurite elu ja maastikke:
1979 Sadamas Pranglil (Prangli saarel)https://www.muis.ee/museaalview/250360
1979–1980 Prangli sadam IIhttps://www.muis.ee/museaalview/249036
1980 Läänerannik, Prangli saared (Pilvitab)https://www.muis.ee/museaalview/248346
Kõik need maalid asuvad Eesti Kunstimuuseumis
Näitusi
1938 esmaesinemine; Tartus toimunud Kõrgema Kunstikooli Pallas lõpetajate näitusel
1938 KKSKV näitus
1943 Jüriöö ülestõusu 600. aastapäeva näitus Moskvas (Nõukogude Eesti preemia 1947)
1976 isikunäitus, Tartu Kunstnike Maja
1983 Rapla

Tegevus NLKP-s ja Nõukogu võimuasutustes
1948 NLKP liige
1948—1956 neli korda järjest Tallinna linna TSN saadik

 Isiklikku 
Priidu Aavik oli abielus kunstnik Salome Trei õe Helmi Treiga.

 Tunnustus 
 1947 – Nõukogude Eesti preemia
 1965 – Eesti NSV teeneline kunstitegelane

Viited

Kirjandus
Ivi Drikkit. "Pühapäevakohv. Priidu Aavikuga" Edasi nr 98, 25. aprill 1976. Lk 3
Vilma Reinholm. "Aavik, Priidu, maalikunstnik". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 12–13

Välislingid
Haud Tallinna Metsakalmistul

Kategooria:Eesti maalikunstnikud
Kategooria:Eesti NSV Kunstnike Liidu liikmed
Kategooria:Kõrgema Kunstikooli Pallas vilistlased (1919–1940)
Kategooria:Eesti NSV teenelised kunstitegelased
Kategooria:Eestlased Venemaal
Kategooria:Metsakalmistule maetud
Kategooria:Sündinud 1905
Kategooria:Surnud 1991